ตอนที่ไปเดินเล่นที่ตลาดนัด กกท หัวหมาก นิวคุงรู้สึกหิว ผ่านไปร้าน UNANGI TAGOYAKI ดูสะอาดน่ากินเลยแวะซะเลย
โดยที่นิวคุงบอกว่าร้านนี้สะอาด เพราะว่าร้านนี้มีแผงกั้นลมกั้นฝุ่น จากทางเดินรอบข้าง ไม่ให้ไปโดนตัวทาโกะ ทำให้คิดว่าสะอาดน่ากินเลยทีเดียว

เมนูทาโกะของร้านก็จะมีให้เลือก 4 ไส้ด้วยกัน คือ ปลาหมึก กุ้ง ปูอัด แซลม่อน ครับ
ราคาขายจะขายเริ่มต้นที่ 4 ลูก 25 บาทเท่านั้น

วันนี้นิวคุงได้สั่งกินเป็น ทาโกะไส้ปลาหมึก ครับ
ลองกินดูแล้วรสชาติไม่ค่อยโดนเท่าไหร่เลย โดยตัวทาโกะนั้นจะมีขนาดลูกที่ใหญ่กำลังดี พอดีคำ กัดเข้าไปแล้วจะได้รสหวานๆจากแป้งออกมา เป็นรสชาติเหมือนแป้งยังไม่สุก ตัวทาโกะเลยจะดูนุ่มไปทั้งลูกเลย
ราดซอสทาโกะหวานๆลงด้านบนแล้ว กินแล้วรู้สึกหวานเลี่ยนเกินไปหน่อยครับ กินไม่หมดด้วย แต่ตัวไส้ปลาหมึกชิ้นใหญ่เนื้อแน่นสดใหม่ดีนะครับ

สรุปโดยรวม (เต็ม 10)
ให้ 3 คะแนน รสชาติส่วนตัวแล้วไม่ค่อยโดนเท่าไหร่ แต่เรื่องความสะอาดนี่ผมว่าสะอาดมากครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  16 / 12 / 57
